08/11/2021 | Administración LocalMunicipal
Cambre
C. I.21.10.2021 e PL.28.10.2021-Modificación Ordenanza reguladora das medidas de apoio á inserción socio- familiar para persoas que participen no programa de intervención familiar. Prórroga 2022 e vale extraordinario Nadal

Visto que o Concello de Cambre en sesión plenaria do 18 de xullo de 2013 aprobou, con carácter inicial, a ordenanza reguladora das medidas de apoio á inserción socio -familiar para persoas que participen no programa de intervención familiar e derogación da ordenanza anterior. Esta ordenanza reguladora foi exposta ao público durante trinta días, non se presentaron reclamacións ou suxestións, polo que, de conformidade co establecido no artigo 49 c) da Lei 7/1985, de 2 de abril, publicada no Boletín Oficial da Provincia núm.144 do 31 de xullo de 2013, foi aprobada definitivamente e publicado o seu texto integro no Boletín Oficial da Provincia núm.180 do 20 de setembro de 2013. Visto que con data 27 de febreiro de 2014 aprobouse no pleno ordinario unha nova modificación desta ordenanza nos seus artigos 14 e 21, así como o modelo de solicitude, publicada no Boletín Oficial da Provincia núm.48, do 12 de marzo de 2014 e definitivamente no BOP núm.81, do 30 de abril de 2014. Visto que no pleno ordinario do 28 de outubro de 2015 aprobouse a inclusión dun novo apartado “F. Axudas para un almorzo saudable”, no artigo 11.- Axudas escolares (publicado inicialmente no Boletín Oficial da Provincia núm.219, do 16 de novembro de 2015 e definitivamente no BOP núm.7, do 13 de xaneiro de 2016. Visto que no pleno do 25 de xuño de 2020 aprobouse unha nova modificación pola que se incluiu a Disposición final segunda na cal se recolle un aumento do importe máximo do total das axudas, durante os exercicios 2020 e 2021, publicada inicialmente no Boletín Oficila da Provincia núm.100, do 3 de xullo de 2020 e definitivamente no BOP núm.136, do 24 de agosto de 2020. Vistos o informe da coordinadora de servizos sociais e o informe de intervención de data 18 de outubro de 2021. Esta concellería propón ó Pleno da corporación, previo ditame da comisión de Cultura, Deportes, Xuventude e Benestar social, a adopción dos seguintes acordos: Primeiro: Aprobar inicialmente a modificación da Ordenanza reguladora das medidas de apoio á inserción socio - familiar para persoas que participen no programa de intervención familiar, consistente na modificación do artigo 6 e da Disposición Final Segunda durante o exercicio 2022, do seguinte teor literal: 1. Consiste na cobertura básica das necesidades primarias de alimentación e hixiene persoal para previr situacións de risco que afecten a persoas ou grupos familiares. A cobertura desta axuda faise a través dun sistema de vale de compra nominal, que consiste no seguinte: - O técnico de servizos sociais entrega ao beneficiario un vale de compra autocopiativo, reservándose unha copia para achegar ao expediente social. - O beneficiario entrega o vale orixinal no autoservizo concertado como pago de alimentos que el mesmo collerá polo importe indicado. - Mensualmente o establecemento concertado remítelle ao concello unha factura xunto cos vales orixinais co importe total do mes correspondente. O número de vales máximos que se poderán entregar ao ano por unidade familiar será de 6. O tempo máximo para poder percibir vales de alimentos será de 18 meses, a contar dende a data do primeiro vale entregado e unha vez aprobado o presente regulamento. Unha vez esgotado o período máximo de concesión non poderán ser beneficiarios de novo ata pasado un período mínimo de 6 meses, salvo que a criterio técnico se considere necesario non interromper o período máximo de concesión.2. Existen dous tipos de vales nominativos diferenciados polos importes en función do número de membros da unidade familiar: - Vale nominativo A por importe de 100 euros: dirixido a aquelas unidades familiares de 3 ou menos membros. - Vale nominativo B por importe de 150 euros: dirixido a aquelas unidades familiares de máis de 3 membros. O importe de cada vale será de 50 euros para darlle a posibilidade ao usuario de poder ir en dous ou tres veces segundo o caso, ao longo dos dous meses de validez do bono. Os vales de compra emitiranse en soporte papel. O seu uso é persoal e intransferible. Expediranse nas oficinas de servizos sociais do Concello de Cambre, onde se entregarán aos beneficiarios, estando estes obrigados a cumprir as normas establecidas para esta axuda. As persoas beneficiarias entregarán o vale de compra ao establecemento concertado como pago de alimentos que el mesmo collerá polo importe indicado. Presentarase o DNI ou NIE do beneficiario no momento de facer a compra. Os vales expediranse por importe 50 euros. O beneficiario achegará a moeda fraccionada correspondente no caso de sobrepasar a cantidade indicada anteriormente. Os vales terán validez de dous meses, a contar a partir da data reflectida neles. Os vales de compra deberán conter: - Valor do vale (50 euros). - Número de vale. - DNI ou NIE do beneficiario. - Nome e apelidos do beneficiario. - Sinatura da traballadora social de referencia. - Sinatura da coordinadora de servizos sociais. - Sinatura do concelleiro/a delegada da área. - Data de expedición do vale. Para facer a compra o usuario terá que ter en conta unha serie de normas, especificadas no reverso do vale: En ningún caso poderanse adquirir algún dos seguintes produtos: – Bebidas alcohólicas de ningún tipo – Produtos de denominación de orixe (xamóns, lacóns, embutidos de tipo ibérico,…) – Especialidades concretas Deberanse consumir preferentemente produtos de primeira necesidade e de marcas brancas.3. Os produtos que se poden proporcionar serán os relacionados para unha alimentación sana e equilibrada, destinados a cubrir as necesidades básicas ademais de produtos de droguería, limpeza e hixiene persoal. No caso de ter que facer algunha modificación terá que estar debidamente documentado.4. Existe dous tipos de Vale extraordinario de Nadal, diferenciados polos importes en función do número de membros da unidade familiar: - Vale nominativo A por importe de 100 euros: dirixido a aquelas unidades familiares de 3 ou menos membros. - Vale nominativo B por importe de 150 euros: dirixido a aquelas unidades familiares de máis de 3 membros. Dito vale extraodinario se concede para a adquisición de produtos para a celebración do periodo de Nadal nos últimos dous meses do ano. A súa concesión non computará para os efectos dos límites previstos no artigo 4.1 da presente ordenanza.5. No suposto de que chegue a coñecemento dos servizos sociais municipais que o beneficiario obtivo unha axuda doutra administración, institución ou entidade pública ou privada, en concepto de alimentos ou produtos similares aos proporcionados mediante os vales, o técnico de servizos sociais que teña instruído o expediente poderá propoñer a extinción do dereito á axuda, iso de conformidade co establecido nos artigos 2.1 e 23.3 desta ordenanza. Cando a utilización desta axuda non se axuste á normativa establecida nesta ordenanza reguladora, dará lugar á perda do dereito de desfrutar dela.” 1. Durante os exercicios 2020, 2021 e 2022 a cantidade máxima a percibir en 12 meses pola unidade familiar beneficiaria, prevista no artigo 4.1, dende a data de resolución da concesión das axudas comprendidas nesta ordenanza, non poderá superar na súa totalidade os seguintes importes: 2. En canto ao número de vales máximos que se poderán entregar ao ano por unidade familiar que figuran con un máximo de 6 conforme o artigo 6.1, se aumentan a 12 durante os exercicios 2020, 2021 e 2022.3. Durante os exercicios 2020, 2021 e 2022, non serán aplicables os límites ás contías de axuda económica destinada ao aboamento dos recibos de luz eléctrica, gas, auga, recibo de enganche de luz por corte (impago) e recibo de conexión de gas por corte (impago), que impidan os cortes de subministracións básicas da vivenda habitual, así como para o aluguer desta que impida os procedementos de desafiuzamento por impago, cando existan garantías de continuidade da vivenda, previstos no artigo 7 da ordenanza.4. A efectos de simplificación da tramitación durante o estado de nova normalidade así como eventuais retrocesos do mesmo ata fase 0, a documentación será solicitada unha soa vez a efectos de concesión da contía e en sucesivas solicitudes so os documentos imprescindibles para verificar que non se modificou a situación do solicitante.” Segundo: Abrir un período de información e audiencia aos/ás interesados/as por prazo de trinta días mediante anuncios publicados no Boletín Oficial da Provincia e taboleiro de anuncios do Concello de Cambre, co fin de que poidan presentarse reclamacións e suxestións que serán resoltas pola Corporación municipal. Terceiro: No caso de que non se presenten reclamacións e suxestións, entenderase definitivamente adoptado o acordo ata entón provisional, e polo tanto, definitivamente aprobada a modificación da ordenanza de referencia, publicándose integramente no Boletín Oficial da Provincia. Cuarto: A modificación da ordenanza entrará en vigor unha vez teña transcorrido o prazo de quince días establecido no artigo 70.2, en relación co artigo 65.2 da Lei 7/1985, do 2 de abril, reguladora das bases do réxime local. Cambre, 3 de novembro de 2021 A concelleira delegada de Benestar Social Lúa Sanguiñedo Álvarez